《游罗浮四首 其三》
明代·刘存业

仙家遥在白云隈，更把登高一步催。龙护锡潭春雨沫，草深丹灶旧时灰。

行依石洞寻旧屋，坐汲山泉当酒杯。磨取丹崖记时月，他年应说我曾来。

作者简介：刘存业（一四六〇 — 一五〇六年），字可大，号简庵。东莞人。明孝宗弘治三年（一四九〇年）进士一甲第二，授翰林编修，选充经筵官。六年，疏归养母。十年，以母命赴朝。越年，复乞归。武宗即位，赴京仍任经筵官，纂修《孝宗实录》。正德元年五月，卒于官，年四十七。有《简庵稿》。明崇祯《东莞县志》卷五、清道光《广东通志》卷二七六有传。